## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

107. schôdza

Číslo: CRD-1283/2019

673

**U z n e s e n i e**

**Ústavnoprávneho výboru Národnej rady Slovenskej republiky**

**z 9. septembra 2019**

k vládnemu návrhu zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov (tlač 1508)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov (tlač 1508);

**B. o d p o r ú č a**

Národnej rade Slovenskej republiky

vládny návrh zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov (tlač 1508) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedníčke gestorského Výboru Národnej rady Slovenskej republiky pre hospodárske záležitosti.

Róbert Madej

predseda výboru

overovatelia výboru:

Ondrej Dostál

Irén Sárkӧzy

## P r í l o h a

**k uzneseniu Ústavnoprávneho**

**výboru Národnej rady SR č. 673**

**z 9. septembra 2019**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pozmeňujúce a doplňujúce návrhy**

**k vládnemu návrhu zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov (tlač 1508)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I § 1 sa slovo „určuje“ nahrádza slovom „ustanovuje“.

Navrhuje sa terminologické spresnenie ustanovenia tak, aby bolo zrejmé, že orgán dohľadu bude ustanovený zákonom a nie určený na základe zákona.

1. V čl. I § 2 sa vypúšťajú slová „(Ú. v. EÚ L 60I, 2.3.2018)“.

Ide o legislatívno-technickú úpravu názvu nariadenia Európskeho parlamentu a Rady (EÚ) 2018/302.

1. V čl. III sa slová „15. októbra“ nahrádzajú slovami „1. novembra“.

Zmena  navrhovaného  nadobudnutia  účinnosti právneho predpisu sa navrhuje z hľadiska  prebiehajúceho legislatívneho procesu v  Národnej rade Slovenskej republiky  a  z   hľadiska   zachovania  ústavných lehôt v ďalšom štádiu legislatívneho procesu.